CELEX: 31998R0201
Language: mt
Date: 1998-01-26 00:00:00
Title: Ir-Regolament tal-Kummissjoni (KE) Nru 201/98 tas-26 ta' Jannar 1998 li jikkonċerna l-klassifikazzjoni ta' oġġetti fin-Nomenklatura Magħquda

Avviż Legali Importanti

|

31998R0201

Official Journal L 021 , 28/01/1998 P. 0003 - 0004

		Ir-Regolament tal-Kummissjoni (KE) Nru 201/98tas-26 ta' Jannar 1998li jikkonċerna l-klassifikazzjoni ta' oġġetti fin-Nomenklatura MagħqudaIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KEE) Nru 2658/87 [1] dwar it-tariffa u n-nomenklatura ta' l-statistika u dwar it-Tariffa Doganali Komuni, kif l-aħħar emendat mir-Regolament tal-Kummissjoni (KE) Nru 2509/97 [2], u b'mod partikolari l-Artikolu 9 tiegħu,Billi sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament imsemmi, huwa meħtieġ li jiġu adottati miżuri li jirrigwardaw il-klassifikazzjoni ta' l-oġġetti rriferiti fl-Anness ma’ dan ir-Regolament;Billi r-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda u dawk ir-regoli wkoll japplikaw għal xi nomenklatura oħra li hija kompletament jew parzjalment ibbażata fuqha jew li żżid xi subdiviżjoni addizzjonali magħha u li hija stabbilita minn disposizzjonijiet speċifiċi tal-Komunità, bl-intenzjoni ta' l-applikazzjoni tat-tariffa u miżuri oħra li jirrigwardaw il-kummerċ ta' l-oġġetti;Billi, skond ir-regoli ġenerali msemmija, l-oġġetti deskritti fil-kolonna 1 tat-tabella mehmuża mar-Regolament preżenti jridu jiġu kklassifikati skond il-kodiċijiet approprjati tan-NM indikati fil-kolonna 2, bis-saħħa tar-raġunijiet iddikjarati fil-kolonna 3;Billi hija aċċettata li l-informazzjoni tat-tariffa li torbot maħruġa mill-awtoritajiet doganali ta' l-Istati Membri dwar il-klassifikazzjoni ta' l-oġġetti fin-Nomenklatura Magħquda u li mhumiex konformi mad-drittijiet stabbiliti minn dan ir-Regolament, jistgħu jkomplu jintalbu, taħt id-disposizzjonijiet ta' l-Artikolu 12(6) tar-Regolament tal-Kunsill (KEE) Nru 2913/92 tat-12 ta'Ottubru 1992 li jistabbilixxi l-Kodiċi Doganali tal-Komunità [3], għal perjodu ta' tliet xhur mid-detentur;Billi l-miżuri previsti f'dan ir-Regolament huma b’mod konformi ma’ l-opinjoni tat-Taqsima tan-Nomenklatura tat-Tariffa u Statistika tal-Kumitat tal-Kodiċi Doganali,ADOTTAT DAN IR-REGOLAMENT:Artikolu 1L-oġġetti deskritti fil-kolonna 1 tat-tabella mehmuża huma issa kklassifikati ġewwa n-Nomenklatura Magħquda taħt il-kodiċijiet approprjati tan-NM indikati fil-kolonna 2 tat-tabella msemmija.Artikolu 2L-informazzjoni tat-tariffa li torbot maħruġa mill-awtoritajiet doganali ta' l-Istati Membri li mhijiex konformi mad-drittijiet stabbiliti minn dan ir-Regolament tista’ tkompli tintalab taħt id-disposizzjonijiet ta' l-Artikolu 12(6) tar-Regolament (KEE) Nru 2913/92 għal perjodu ta' tliet xhur.Artikolu 3Dan ir-Regolament għandu jidħol fis-seħħ fil-21 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, fis-26 ta' Jannar 1998.Għall-KummissjoniMario MontiMembru tal-Kummissjoni[1] ĠU L 256, tas-7.9.1987, p. 1.[2] ĠU L 345, tas-16.12.1997, p. 44.[3] ĠU L 302, tad-19.10.1992, p. 1.--------------------------------------------------ANNESSDeskrizzjoni | Klassifikazzjoni (kodiċi NM) | Bażi |(1) | (2) | (3) |Microporous polytetrafluoroethylene foil f'forma rettangolari. Dan il-prodott jitqiegħed f'imballaġġ sterilizzat u użat f’operazzjonijiet kirurġiċi biex jitranġaw ħsarat lokali jew jisseparaw organi biex ma jitħallewx jikbru flimkien. Xi kultant għandha bżonn tinqata tal-qies qabel tintuża. | 39211990 | Il-klassifikazzjoni skond ir-Regoli Ġenerali 1 u 6 għall-interpretazzjoni tan-Nomenklatura Magħquda, in-Nota 10 tal-Kapitolu 39 u l-kliem tal-kodiċi tan-NM 3921, 392119 u 39211990. |--------------------------------------------------